सेंसेक्स 44 अंक बढ़कर 61,319 पर बंद, इंडिगो के को-फाउंडर गंगवाल की पत्नी ने 4% हिस्सेदारी बेची, शेयर 4% लुढ़का
Stock Market Today; Adani Enterprises Ltd Stock Price NSE/BSE News Update  शेयर बाजार में हफ्ते के चौथे कारोबारी दिन, यानी गुरुवार (15 फरवरी 23) को तेजी देखने को मिल रही है। सेंसेक्स करीब 300 अंकों की
शेयर बाजार में हफ्ते के चौथे कारोबारी दिन, यानी गुरुवार (15 फरवरी 23) को तेजी देखने को मिली। सेंसेक्स करीब 44 अंकों की तेजी के साथ 61,319 के स्तर पर बंद हुआ। वहीं निफ्टी में भी 20 अंक की तेजी रही। यह 18,035 के स्तर पर बंद हुआ। सेंसेक्स के 30 शेयरों में से 12 शेयरों में तेजी और 18 शेयरों में गिरावट रही।
अडाणी ग्रुप के 10 में से 7 स्टॉक्स में तेजी
लंबे समय के बाद आज अडाणी ग्रुप के 10 में से 7 स्टॉक्स में तेजी देखने को मिली। ग्रुप की फ्लैगशिप कंपनी अडाणी एंटरप्राइजेज और पोर्ट्स के शेयर में करीब 1% की तेजी रही। अडाणी पावर, विल्मर और NDTV में 5% का अपर सर्किट देखने को मिला। वहीं ग्रीन एनर्जी और अंबुजा सीमेंट में भी मामूली तेजी रही। वहीं अडाणी ट्रांसमिशन और टोटल गैस में 5-5% का लोअर सर्किट लगा है। इसके अलावा ACC के शेयर में 0.67% की गिरावट रही।
अडाणी ग्रुप ने निवेशकों को दिलाया भरोसा
अडाणी ग्रुप के शेयरों में यह तेजी ग्रुप के CFO जुगशिंदर रॉबी सिंह के एक स्टेटमेंट की वजह से देखने को मिल रही है। दरअसल, बुधवार को अडाणी ग्रुप के CFO ने निवेशकों को आश्वस्त किया है कि उनकी कंपनियों की बैलेंस शीट अच्छी स्थिति में है। उन्होंने निवेशकों को भरोसा दिलाते हुए कहा, 'हमारे पास पर्याप्त नकदी है और हम अपने कर्जों को चुकाने की क्षमता रखते हैं।'
उन्होंने आगे कहा, 'मौजूदा बाजार के स्थिर होते ही हम अपनी पूंजी बाजार रणनीति की फिर से समीक्षा करेंगे। हमारा पूरा फोकस बाजार के उतार-चढ़ाव के बीच कारोबार की रफ्तार को बनाए रखने पर है।' इससे पहले गौतम अडाणी ने ग्रुप के शेयरों में जारी उठापटक को अस्थाई बताया था। वहीं अडाणी ग्रुप ने कंपनियों की ऑडिट के लिए इंडिपेंडेंट अकाउंटिंग फर्म ग्रांट थॉर्नटन को हायर करने की खबरों को अफवाह बताया है।
ONGC-टेक महिंद्रा निफ्टी के टॉप गेनर
ONGC, टेक महिंद्रा, अपोलो हॉस्पिटल, डिविस लैब, नेस्ले इंडिया, अडाणी पोर्ट्स, टाटा स्टील और कोल इंडिया समेत निफ्टी-50 के 25 शेयरों में तेजी रही। वहीं BPCL, बजाज फाइनेंस, M&M, आयशर मोटर्स, HDFC लाइफ, हिंदुस्तान युनिलीवर और टाटा मोटर्स समेत 24 शेयरों में गिरावट देखने को मिली। वहीं एक शेयर में कोई बदलाव नहीं हुआ है।
IT सेक्टर में सबसे ज्यादा 1.62% की तेजी रही
NSE के 11 सेक्टोरल इंडेक्स में से 5 में तेजी देखने को मिली। IT सेक्टर में सबसे ज्यादा 1.62% की तेजी रही। रियल्टी में 1.33% और मेटल सेक्टर में 1.23% तेजी दिखी। मीडिया और फार्मा सेक्टर में भी मामूली तेजी रही। वहीं बैंक, ऑटो, फाइनेंशियल सर्विसेज, FMCG, PSU बैंक और प्राइवेट बैंक सेक्टर में गिरावट देखने को मिली।
राकेश गंगवाल की पत्नी ने इंडिगो में 4% हिस्सेदारी बेची
इंडिगो एयरलाइन्स के को-फाउंडर राकेश गंगवाल की पत्नी शोभा गंगवाल ने एक ब्लॉक डील के जरिए इंटरग्लोब एविएशन में लगभग 4% हिस्सेदारी 2,930 करोड़ रुपए में बेच दी है। इस ब्लॉक डील के कारण आज इसके शेयर में 4% से ज्यादा की गिरावट रही। रॉयटर्स की एक रिपोर्ट में कहा गया है कि शोभा गंगवाल ने बिक्री के लिए फ्लोर प्राइस 1,875 रुपए प्रति शेयर निर्धारित किया था।
ये बुधवार के क्लोजिंग प्राइस से 5.6% कम है। इंडिगो का शेयर बुधवार को NSE पर 1,986 रुपए में बंद हुआ था। आज ये 1,897 रुपए पर बंद हुआ है। रिपोर्ट में कहा गया है कि आज की ब्लॉक डील से पहले शोभा गंगवाल के पास कंपनी की 7.04% हिस्सेदारी थी, जबकि राकेश गंगवाल की एयरलाइन में 13.23% हिस्सेदारी है। उनके चिंकरपू फैमिली ट्रस्ट की 13.50% हिस्सेदारी है।
बुधवार को सेंसेक्स में रही 242 अंकों की तेजी
भारतीय शेयर बाजार में हफ्ते के तीसरे कारोबारी दिन, यानी बुधवार (15 फरवरी 23) को तेजी देखने को मिली। सेंसेक्स 242 अंकों की तेजी के साथ 61,275 के स्तर पर बंद हुआ। वहीं निफ्टी में 86 अंकों की तेजी रही। यह 18,015 के स्तर पर बंद हुआ। बाजार में लगातार दूसरे दिन तेजी आई है। सेंसेक्स के 30 शेयरों में से 20 शेयरों में तेजी और 10 शेयरों में गिरावट रही।